### NN 21/2024 (23.2.2024.), Treći dodatak Kolektivnom ugovoru za radnike Hrvatskih voda

KOLEKTIVNI UGOVORI

349

HRVATSKE VODE – pravna osoba za upravljanje vodama, Ulica grada Vukovara 220, Zagreb, OIB: 28921383001, zastupana po predsjedniku Upravnog vijeća Damiru Habijanu

i

SINDIKAT ZAPOSLENIH U POLJOPRIVREDI, PREHRAMBENOJ I DUHANSKOJ INDUSTRIJI I VODOPRIVREDI HRVATSKE, Ljudevita Posavskog 5, Zagreb, OIB: 01122438757, zastupan po predsjedniku Denisu Paradišu

i

SINDIKAT POLJOPRIVREDE, PREHRAMBENE INDUSTRIJE I VODOPRIVREDE HRVATSKE, Trg kralja Petra Krešimira IV. 2, OIB: 54237180553 zastupan po predsjedniku Mladenu Pracaiću

sklopili su 26. siječnja 2024. godine

TREĆI DODATAK KOLEKTIVNOM UGOVORU
 ZA RADNIKE HRVATSKIH VODA

Članak 1.

Stranke suglasno utvrđuju da je 27. prosinca 2017. godine sklopljen Kolektivni ugovor za radnike Hrvatskih voda (»Narodne novine« broj 12/18, u daljnjem tekstu: Kolektivni ugovor ), koji je izmijenjen i dopunjen 15. siječnja 2020. godine sklapanjem Prvog dodatka ugovoru za radnike Hrvatskih voda »Narodne novine« broj 18/20, dalje u tekstu: Prvi dodatak ), te 30. prosinca 2022. godine sklapanjem Drugog dodatka Kolektivnom ugovoru za radnike Hrvatskih voda (»Narodne novine« broj 9/23, dalje u tekstu: Drugi dodatak).

Ovim, Trećim dodatkom Kolektivnom ugovoru za radnike Hrvatskih voda, ugovorne strane mijenjaju i dopunjuju Kolektivni ugovor iz stavka 1. ovoga članka.

Članak 2.

U članku 35. stavak 1. Kolektivnog ugovora mijenja se i glasi:

»Osnovna plaća za najjednostavniji rutinski rad koji ne zahtijeva posebno obrazovanje ( I. grupa – koeficijent 1,00 ) na osnovi 40 sati rada tjedno od 1. siječnja 2024 g. iznosi 345,15 eura.«

U stavku 3. riječi »500 kuna« zamjenjuju se riječima »100 eura«.

Članak 3.

Članak 42. stavak 1. alineja 3 . Kolektivnog ugovora mijenja se i glasi:

– Rada subotom 35 %, a nedjeljom i blagdanima 50 %«.

Članak 4.

Iza članka 53. Kolektivnog ugovora dodaje se novi članak 53.a koji glasi:

»Članak 53.a

Radnik ima pravo na naknadu za troškove prehrane u visini 66,36 eura neto mjesečno. Radniku se naknada troškova prehrane isplaćuje zajedno s isplatom plaće za prethodni mjesec, svih dvanaest mjeseci u kalendarskoj godini, s time da se neće isplatiti za dane godišnjeg odmora, rodiljnog/roditeljskog dopusta, privremene spriječenosti za rad i za druge dane kada radnik nije u obvezi dolaska na posao«.

Članak 5.

Članak 54. Kolektivnog ugovora mijenja se i glasi:

»Radnik ima pravu na isplatu jubilarne nagrade u iznosu za ukupni radni staž u vodnogospodarskoj djelatnosti upisan u službenim evidencijama nadležne državne službe koja vodi evidenciju o stažu osiguranja radnika, kako slijedi:

– 10 godina radnog staža u visini od 265,45 eura neto

– 15 godina radnog staža u visini od 331,81 eura neto

– 20 godina radnog staža u visini od 398,17 eura neto

– 25 godina radnog staža u visini od 464,53 eura neto

– 30 godina radnog staža u visini od 530,89 eura neto

– 35 godina radnog staža u visini od 597,25 eura neto

– 40 godina radnog staža u visini od 730,00 eura neto

– 45 godina radnog staža u visini od 730,00 eura neto.

Jubilarna nagrada isplaćuje se u mjesecu kad se ispune uvjeti za isplatu prema podacima nadležnih službi Hrvatskih voda.

Ukupni radni staž u vodnogospodarskoj djelatnosti u smislu ovog Ugovora je tekući radni staž radnika zaposlenog u Hrvatskim vodama kojem se pribraja radni staž koji je radnik ostvario u tvrtkama kojima su Hrvatske vode jedini osnivač i vodoprivrednim trgovačkim društvima«.

Članak 6.

U članku 56. stavak 1. alineja 1. Kolektivnog ugovora mijenja se i glasi:

Smrti bračnog druga, djeteta i roditelja radnika, posvojene i udomljene djece i djece na skrbi te punoljetne osobe kojoj je porezni obveznik imenovane skrbnikom prema posebnom zakonu u visini 1.000,00 eura neto«.

Članak 7.

U članku 63. stavak 6. mijenja se i glasi:

»Iznos naknade troškova prijevoza po stavcima 1. – 3. ovog članka ne može biti viši od 238,90 eura mjesečno«.

Članak 8.

Ugovorne strane su suglasne da će o novoj visini osnovne pl3će iz članka 35. st. 1. Kolektivnog ugovora, koji je izmijenjen člankom 2. ovog Dodatka, započeti pregovore 1. ožujka 2024. godine, a dovršiti ih najkasnije do 1. lipnja 2024. godine.

Članak 9.

Sve ostale odredbe Kolektivnog ugovora izmijenjenog i dopunjenog Prvim i Drugim dodatkom ostaju na snazi u neizmijenjenom obliku.

Članak 10.

Ovaj Treći dodatak počinje se primjenjivati od 1. siječnja 2024. godine.

Članak 11.

Ovaj Treći dodatak sastavljen je u 7 (sedam ) primjeraka, od kojih svaka ugovorna strana zadržava po 2 (dva) primjerka, a 1 (jedan) će se primjerak dostaviti resornom Ministarstvu.

Klasa: 152-01/22-01/0000001

Urbroj: 374-1-9-24-35

Zagreb, 26. siječnja 2024.

|  |  |
| --- | --- |
| Za Sindikat zaposlenih u  poljoprivredi, prehrambenoj i  duhanskoj industriji i  vodoprivredi Hrvatske  Denis Paradiš, v. r. | ZA HRVATSKE VODE  Predsjednik  Upravnog vijeća  Damir Habijan, v. r. |
| Za Sindikat poljoprivrede,  prehrambene industrije i  vodoprivrede Hrvatske  Mladen Pracaić, v. r. |  |